title: Решение на Изпълнителния комитет от 15 декември 1997 година относно ръководните принципи за доказателствените средства и факти в рамките на споразуменията за реадмисия между шенгенските държави (SCH/Com-ex (97)39 rev.)

text:
Важна правна забележка

|

41997D0039

Официален вестник n° L 239 , 22/09/2000 стр. 0188 - 0190 специално чешко издание глава 19 том 02 стр. 158  - 160 специално испанско издание глава 19 том 02 стр. 158  - 160 специално унгарско издание глава 19 том 02 стр. 158  - 160 специално литвийско издание глава 19 том 02 стр. 158  - 160 LV.ES глава 19 том 02 стр. 158  - 160 MT.ES глава 19 том 02 стр. 158  - 160 PL.ES глава 19 том 02 стр. 158  - 160 SK.ES глава 19 том 02 стр. 158  - 160 специално словенско издание глава 19 том 02 стр. 158  - 160

		19971215Решение на Изпълнителния комитетот 15 декември 1997 годинаотносно ръководните принципи за доказателствените средства и факти в рамките на споразуменията за реадмисия между шенгенските държави(SCH/Com-ex (97)39 rev.)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид член 24, параграф 4 от споменатата по-горе конвенция,РЕШИ:Документ SCH/II-Read (97)3 rev. 7 относно ръководните принципи за доказателствените средства и факти съгласно споразуменията за реадмисия между шенгенските държави, който е приложен към настоящото решение, се приема с настоящото решение. Препоръчва се приложението на тези принципи да започне от датата на приемане на настоящото решение.Съставено във Виена на 15 декември 1997 година.ПредседателK. Schlögl--------------------------------------------------19971215SCH/II-Read (97)3 rev.7Предмет: Ръководни принципи за доказателствените средства и факти в съответствие със споразуменията за реадмисия между шенгенските държавиКато се има предвид, че възникват проблеми при прилагането на практика на споразуменията за реадмисия, особено по отношение на доказателствените средства за установяване на нелегалното пребиваване на чужденци или транзитното им преминаване през територията на замолената договаряща страна;Договарящите страни приеха следните ръководни принципи, които могат да бъдат от полза на договарящите страни при прилагането на бъдещи споразумения за реадмисия:1. Следните документи в допълнение към други такива могат да се считат за доказателства за пребиваване или транзитно преминаване:- печат за влизане, поставен върху пътния документ от замолената договаряща страна, към която е отправено питане,- печат за излизане от държава, съседна на договаряща страна, като се взимат предвид маршрутът на пътуване и датата на преминаване на границата,- печат за влизане, поставен върху подправен или фалшифициран пътен документ от замолената договаряща страна,- поименни пътнически билети, които могат официално да удостоверят влизане,- пръстови отпечатъци,- валидно разрешение за пребиваване,- валидна виза, която е издадена от замолената договаряща страна,- бордова карта, в която е посочена датата на влизане в територията на договарящата страна, към която е отправено питане.2. Следните доказателствени факти в допълнение към други такива могат да създадат презумпция за пребиваване или транзитно преминаване:- декларации на официални органи,- изказвания на трети страни,- декларация от лицето, което следва да бъде изведено от страната,- разрешение за пребиваване с изтекъл срок на валидност, издадено от договарящата страна, към която е отправено питането, независимо от неговия вид,- виза с изтекъл срок на валидност, която е издадена от замолената договарящата страна,- поименно издадени документи на територията на замолената договарящата страна,- пътнически билети,- сметки от хотели,- карти за достъп до обществени или частни места за отдих и култура в договарящите страни,- карти за назначени часове при лекари, стоматолози и др,- данни, които разкриват, че лицето, което следва да бъде изведено от страната, е ползвало услугите на посредник или туристическа агенция.3. Шенгенските партньори следва да отчитат предвид доказателствените средства, изброени в точка 1, когато сключват бъдещи споразумения за реадмисия, които да съдържат убедителни доказателства за пребиваване или транзитно преминаване. По принцип не следва да се провеждат по-нататъшни разследвания. Доказателствата за противното обаче следва да са допустими (например да се покаже, че даден документ е подправен или фалшифициран).4. Дотолкова доколкото шенгенските партньори взимат предвид доказателствените средства по точка 2, когато сключват бъдещи споразумения за реадмисия, такива доказателства следва да създават презумпция за пребиваване или транзитно преминаване. По същество те подлежат на опровергаване от доказателства за противното.--------------------------------------------------


title: Решение на Комисията от 13 февруари 1987 година за изменение на Решение 80/686/ЕИО за учредяване на Консултативен комитет за контрол и намаляване на замърсяването, причинено от изливането на въглеводороди в морето

text:
Важна правна забележка

|

31987D0144

Официален вестник n° L 057 , 27/02/1987 стр. 0057 - 0057 специално финландско издание: глава 15 том 7 стр. 0210  специално шведско издание: глава 15 том 7 стр. 0210  специално чешко издание глава 15 том 01 стр. 332  - 332 специално испанско издание глава 15 том 01 стр. 332  - 332 специално унгарско издание глава 15 том 01 стр. 332  - 332 специално литвийско издание глава 15 том 01 стр. 332  - 332 LV.ES глава 15 том 01 стр. 332  - 332 MT.ES глава 15 том 01 стр. 332  - 332 PL.ES глава 15 том 01 стр. 332  - 332 SK.ES глава 15 том 01 стр. 332  - 332 специално словенско издание глава 15 том 01 стр. 332  - 332

		19870213Решение на Комисиятаот 13 февруари 1987 годиназа изменение на Решение 80/686/ЕИО за учредяване на Консултативен комитет за контрол и намаляване на замърсяването, причинено от изливането на въглеводороди в морето(87/144/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като има предвид, че с Решение 80/686/ЕИО [1] Комисията създаде Консултативен комитет за контрол и намаляване на замърсяването, причинено от изливането на въглеводороди в морето; като има предвид, че с Решение 85/208/ЕИО [2] Комисията разшири обхвата на компетентност на Консултативния комитет, така че той да включва други вредни вещества;като има предвид, че беше постигнат съществен напредък в действията на Общността относно контрола и намаляването на замърсяването, причинено от изливане на масла в морето;като има предвид, че в своята резолюция от 16 септември 1983 г. [3] Европейският парламент счита, че трябва да се прилагат строги правила по отношение inter alia на членовете на комитети и експертни групи;като има предвид, че поради причините, изложени по-горе, Решение 80/686/ЕИО следва да се измени,РЕШИ:Член 1Решение 80/686/ЕИО се изменя, както следва:1. В член 3, параграф 1 думите "трима представители на всяка държава-членка" се заменят с "двама представители на всяка държава-членка".2. Член 7 се заменя със следното:"Член 7Когато е необходимо, Комисията може да покани един или повече членове, които са особено добре квалифицирани във въпросната област, да участват лично в заседание."3. Член 10 се заличава.Съставено в Брюксел на 13 февруари 1987 година.За КомисиятаStanley Clinton DavisЧлен на Комисията[1] ОВ L 188, 22.7.1980 г., стр. 11.[2] ОВ L 89, 29.3.1985 г., стр. 64.[3] ОВ С 277, 17.10.1983 г., стр. 195.--------------------------------------------------


title: Решение 2014/22/ОВППС на Съвета от 20 януари 2014 година за изменение на Решение 2013/353/ОВППС за изменение и удължаване на мандата на специалния представител на Европейския съюз за Южен Кавказ и за кризата в Грузия

text:
               21.1.2014

               BG

               Официален вестник на Европейския съюз

               L 16/30

      РЕШЕНИЕ 2014/22/ОВППС НА СЪВЕТА

   от 20 януари 2014 година
   за изменение на Решение 2013/353/ОВППС за изменение и удължаване на мандата на специалния представител на Европейския съюз за Южен Кавказ и за кризата в Грузия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 август 2011 г. Съветът прие Решение 2011/518/ОВППС (1) за назначаване на г-н Philippe LEFORT за специален представител на Европейския съюз (СПЕС) за Южен Кавказ и за кризата в Грузия.

               (2)

               На 2 юли 2013 г. Съветът прие Решение 2013/353/ОВППС (2) за удължаване на мандата на СПЕС до 30 юни 2014 г. и за определяне на референтна сума до 31 декември 2013 г.

               (3)

               Следва да бъде предвидена нова референтна сума за периода от 1 януари 2014 г. до 30 юни 2014 г.,

         ПРИЕ НАСТОЯЩОТО РЕШЕНИЕ:
   Член 1
   Член 5 от Решение 2013/353/ОВППС се изменя, както следва:

               а)

               в параграф 1 се добавя следната алинея:
               „Референтната сума, предназначена за покриване на разходите, свързани с мандата на СПЕС за периода от 1 януари 2014 г. до 30 юни 2014 г., е в размер на 1 040 000 EUR.“;

               б)

               в параграф 2 първото изречение се заменя със следното:
               „Разходите, финансирани със сумата, посочена в параграф 1, първа алинея, са допустими, считано от 1 юли 2013 г.“.

         Член 2
   Влизане в сила
   Настоящото решение влиза в сила в деня на приемането му.
   Прилага се от 1 януари 2014 г.

      Съставено в Брюксел на 20 януари 2014 година.

            За Съвета

            Председател

         C. ASHTON

      (1)  Решение 2011/518/ОВППС на Съвета от 25 август 2011 г. за назначаване на специален представител на Европейския съюз за Южен Кавказ и за кризата в Грузия (ОВ L 221, 27.8.2011 г., стр. 5).

      (2)  Решение 2013/353/ОВППС на Съвета от 2 юли 2013 г. за изменение и удължаване на мандата на специалния представител на Европейския съюз за Южен Кавказ и за кризата в Грузия (ОВ L 185, 4.7.2013 г., стр. 9).


title: 2011/598/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2009 година

text:
               27.9.2011

               BG

               Официален вестник на Европейския съюз

               L 250/210

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2009 година
   (2011/598/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската фондация за подобряване на условията на живот и труд за финансовата 2009 година,
   като взе предвид доклада на Сметната палата относно окончателните годишни отчети на Европейската фондация за подобряване на условията на живот и труд за финансовата 2009 година, придружен от отговорите на Фондацията (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (3), и по-специално член 16 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по заетост и социални въпроси (A7-0108/2011),

               1.

               Освобождава от отговорност директора на Европейската фондация за подобряване на условията на живот и труд във връзка с изпълнението на бюджета на Фондацията за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската фондация за подобряване на условията на живот и труд, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 155.

      (2)  ОВ L 248, 16.9.2002 г., стр. 1.

      (3)  ОВ L 139, 30.5.1975 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/211

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържащa забележките, които са неразделна част от решението относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската фондация за подобряване на условията на живот и труд за финансовата 2009 година,
   като взе предвид доклада на Сметната палата относно окончателните годишни отчети на Европейската фондация за подобряване на условията на живот и труд за финансовата 2009 година, придружен от отговорите на Фондацията (1),
   като взе предвид препоръката на Съвета от 15 февруари 2011 г. (05892/2011 — C7 0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (3), и по-специално член 16 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по заетост и социални въпроси (A7-0108/2011),

               А.

               като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и точни и че свързаните с тях операции са законосъобразни и редовни,

               Б.

               като има предвид, че на 5 май 2010 г. Парламентът освободи директора на Европейската фондация за подобряване на условията на живот и труд от отговорност във връзка с изпълнението на бюджета на Фондацията за финансовата 2008 година (5) и че в резолюцията, придружаваща решението за освобождаване от отговорност, Парламентът, наред с другото:

                           —

                           изрази съжаление относно факта, че през 2008, 2007 и 2006 г. Сметната палата установи слабости в процедурите за набиране на персонал,

                           —

                           призова Фондацията да предприеме мерки за подобряване на контрола върху договорите ѝ и планиране на процедурите по възлагане на обществени поръчки,

                           —

                           отбеляза, че пренесената сума представлява повече от 55 % от бюджетните кредити (4 900 000 EUR) за финансовата 2008 година,

               В.

               като има предвид, че бюджетът на Агенцията за 2009 г. възлиза на 20 200 000 EUR, което е намаление с 3,8 % спрямо финансовата 2008 година,

      Резултати от дейността

               1.

               Приветства намерението на Фондацията през 2010 г. да представи под формата на таблица, приложена към следващия доклад на Сметната палата, съпоставка между операциите, изпълнени през разглежданата година за освобождаване от отговорност, и операциите, изпълнени в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Фондацията през две последователни години.

               2.

               Отбелязва, че Фондацията е извършила друга последваща оценка на своята работна програма за периода 2005—2008 г. след оценката, приключена през 2007 г., която имаше за цел да оцени работната програма на Фондацията за периода 2001—2004 г.; счита извършването на тази оценка за изключително полезно за Фондацията, тъй като тя ѝ предоставя полезни уроци и препоръки по отношение на предизвикателствата, пред които е изправена бъдещата фаза на планиране; поздравява Фондацията за показване чрез тази оценка, че:

                           —

                           е използвала финансовите си ресурси ефикасно при подкрепата за прилагането на работната ѝ програма,

                           —

                           е постигнала целите на работната програма за периода 2005—2008 г.

               3.

               Независимо от това насърчава Фондацията да разработи допълнително своята „система на Eurofound за контрол на изпълнението“, за да гарантира, че резултатите от контрола на изпълнението се включват в управленското вземане на решения и планиране и че се извършват периодични проучвания, за да се получи обратна информация от целевата публика.

               4.

               Подкрепя препоръката на външния оценител за по-добро определяне на целевата публика на Фондацията на национално равнище (т.е. дали Фондацията следва да надхвърли групата на националните органи и политици и да се опита да достигне до по-широката група на органите на работодателите и на работниците и служителите) и за създаване на мрежа от координационни центрове въз основа на националните органи, които са представлявани в управителния ѝ съвет.

      Управителен съвет

               5.

               Отбелязва, че външният оценител на последващата оценка на работната програма на Фондацията за периода 2005—2008 г. е докладвал, че управителният съвет на Фондацията не е бил ефективен орган за вземане на решения поради увеличения му състав вследствие на разширението на ЕС през 2004 г., намаления брой на заседанията и сравнително голямото текучество на членовете му; призовава следователно Фондацията да предприеме мерки за укрепване на ролята на управителния съвет в предоставянето на общата насока на Фондацията; насърчава по-конкретно управителния съвет да отдели време за обсъждане на стратегически въпроси/приоритети.

      Процедури за възлагане на обществени поръчки

               6.

               Отбелязва, че Сметната палата разкри грешки и аномалии в оценката на една текуща процедура за възлагане на обществени поръчки, които засегнаха нейното качество; следователно призовава Фондацията да предприеме мерки за подобряване на процедурата си за оценка и преразглеждане, за да се избегнат в бъдеще подобни грешки.

      Бюджетно управление

               7.

               Призовава Фондацията да гарантира, че се отпускат бюджетни кредити единствено когато са получени съответстващите целеви приходи; отбелязва в действителност, че Сметната палата е докладвала, че в противоречие с финансовия ѝ регламент (член 19), бюджетът на Фондацията не е предоставил конкретни бюджетни редове за различни програми, финансирани от целеви приходи; отбелязва освен това, че в рамките на програма, финансирана от целеви приходи, Фондацията е поела задължение за 184 000 EUR, въпреки че действително получените целеви приходи са възлизали само на 29 000 EUR.

               8.

               Изразява съжаление, че Сметната палата беше принудена да направи забележки относно бюджетното и финансово състояние на Фондацията, като отбеляза по-конкретно, че представените от Фондацията първоначални предварителни отчети съдържат сериозни недостатъци, което показва значителни слабости в нейната финансова организация; приветства потвърждението на Фондацията, че ще гарантира посредством допълнително обучение и ресурси правилното изпълнение на процедурите в края на годината и спазването на крайните срокове за представянето на своите отчети.

      Човешки ресурси

               9.

               Призовава Фондацията да представи доказателства за решенията си по отношение на подбор на персонала (напр. доказателства за праговете, които кандидатите трябва да преминат в началото на процедурата за набиране на персонал), за да се гарантира прозрачността на процедурите за набиране на персонал; отбелязва в действителност, че Сметната палата е докладвала за нередности по отношение на седем одитирани процедури за набиране на персонал; признава по-конкретно, че не са били налице доказателства за праговете, които кандидатите трябва да преминат, за да бъдат поканени на събеседване, и че праговете, които кандидатите трябва да преминат, за да бъдат включени в списъците с издържали конкурси, са били изготвени от членове на комисията по подбор дори преди разглеждане на кандидатурите.

               10.

               Отбелязва по-конкретно, че слабости във връзка с процедурите за набиране на персонал са били открити още от органа по освобождаване от отговорност през 2006 г.; следователно настоятелно призовава Фондацията да поправи без отлагане положението и да информира органа по освобождаване от отговорност за постигнатия напредък.

               11.

               Независимо от това приветства потвърждението на Фондацията, че в бъдеще ще подобри документирането на процедурите за набиране на персонал.

      Вътрешен одит

               12.

               Приветства Фондацията за прилагането от 1 юли 2010 г. на система за регистриране и анализ на изключенията от нейните установени политики и процедури („регистър на изключенията“).

               13.

               Признава, че са изпълнени 2 от 8-те препоръки за „проследяване на действията, предприети във връзка с предишни препоръки“ на службата за вътрешен одит; отбелязва, че препоръките, считани за „много важни“, се отнасят главно до ефективността на системата за вътрешен контрол (т.е. „годишен работен план за гарантиране на вътрешен контрол“, „преглед на чувствителни длъжности“ и „процедури за съобщаване на нередности“); призовава следователно Фондацията да ги изпълни без отлагане.

               14.

               Отбелязва също така, че през 2009 г. службата за вътрешен одит извърши одит на финансовото управление и представи две „критични“ и шест „много важни“ препоръки от общо 15; изразява загриженост, че двете критични констатации се отнасят до счетоводната позиция (т.е. „позиция за срочно нает служител или длъжностно лице“, „правомощия, които да са в съответствие с препоръките на счетоводителя на Комисията“) и удостоверяването на валидността на счетоводните системи, докато шестте „много важни“ констатации се отнасят до нуждата от по-добро документиране на финансовите механизми, изготвянето и планирането на процедурите по възлагане на обществени поръчки, последващия контрол, правила за възстановяване и докладване на изключения; следователно настоятелно призовава Фондацията да изпълни незабавно препоръките на службата за вътрешен одит и да информира органа по освобождаване от отговорност за постигнатия в тази връзка напредък.

               15.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (6) относно резултатите от дейността, финансовото управление и контрола на агенциите.

      (1)  ОВ C 338, 14.12.2010 г., стр. 155.

      (2)  ОВ L 248, 16.9.2002 г., стр. 1.

      (3)  ОВ L 139, 30.5.1975 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 252, 25.9.2010 г., стр. 196.

      (6)  Приети текстове, P7_TA(2011)0163 (вж. страница 269 от настоящия брой на Официален вестник).


title: Решение 2009/956/ОВППС на Съвета от 15 декември 2009 година за изменение на Съвместно действие 2009/131/ОВППС за удължаване на мандата на специалния представител на Европейския съюз за кризата в Грузия

text:
               16.12.2009

               BG

               Официален вестник на Европейския съюз

               L 330/77

      РЕШЕНИЕ 2009/956/ОВППС НА СЪВЕТА

   от 15 декември 2009 година
   за изменение на Съвместно действие 2009/131/ОВППС за удължаване на мандата на специалния представител на Европейския съюз за кризата в Грузия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като има предвид, че:

               (1)

               На 25 септември 2008 г. Съветът прие Съвместно действие 2008/760/ОВППС (1) за назначаване на г-н Pierre MOREL за специален представител на Европейския съюз (СПЕС) за кризата в Грузия до 28 февруари 2009 г.

               (2)

               На 16 февруари 2009 г. Съветът прие Съвместно действие 2009/131/ОВППС (2) за удължаване на мандата на СПЕС до 31 август 2009 г., а на 27 юли 2009 г. Съветът прие Съвместно действие 2009/571/ОВППС (3) за допълнително удължаване на мандата на СПЕС до 28 февруари 2010 г.

               (3)

               Следва да се предвиди нова референтна финансова сума, за да се покрият разходите, свързани с мандата на СПЕС до 28 февруари 2010 г.

               (4)

               СПЕС ще изпълнява мандата си в ситуация, която може да се влоши и да навреди на целите на общата външна политика и политика на сигурност, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Съвместно действие 2009/131/ОВППС се изменя, както следва:
   Член 5, параграф 1 се заменя със следното:

      „1.   Референтната финансова сума, предназначена за покриване на разходите, свързани с мандата на СПЕС за периода от 1 март 2009 г. до 28 февруари 2010 г., е 517 000 EUR.“

   Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 15 декември 2009 година.

            За Съвета

            Председател

         E. ERLANDSSON

      (1)  ОВ L 259, 27.9.2008 г., стр. 16.

      (2)  ОВ L 46, 17.2.2009 г., стр. 47.

      (3)  ОВ L 197, 29.7.2009 г., стр. 109.


title: Решение (ЕС) 2016/1528 на Европейския парламент от 28 април 2016 година относно освобождаването от отговорност във връзка с изпълнението на бюджета на Европейския орган за застраховане и професионално пенсионно осигуряване за финансовата 2014 година

text:
               14.9.2016

               BG

               Официален вестник на Европейския съюз

               L 246/266

         РЕШЕНИЕ (ЕС) 2016/1528 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Европейския орган за застраховане и професионално пенсионно осигуряване за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за застраховане и професионално пенсионно осигуряване за финансовата 2014 година,

               —

               като взе предвид доклада на Сметната палата относно годишните отчети на Европейския орган за застраховане и професионално пенсионно осигуряване за финансовата 2014 година, придружен от отговора на Органа (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Органа във връзка с изпълнението на бюджета за финансовата 2014 година (05584/2016 – C8-0087/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията, (4) и по-специално член 64 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по икономически и парични въпроси (A8-0091/2016),

               1.

               Освобождава от отговорност изпълнителния директор на Европейския орган за застраховане и професионално пенсионно осигуряване във връзка с изпълнението на бюджета на Органа за финансовата 2014 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския орган за застраховане и професионално пенсионно осигуряване, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 175.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 331, 15.12.2010 г., стр. 48.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Постоянния комитет на държавите от ЕАСТ № 3/2012/ПК от 26 октомври 2012 година за определяне на процедури за комитетите, които подпомагат Надзорния орган на ЕАСТ при изпълнението на неговите функции по член 3 от протокол 1 към Споразумението между държавите от ЕАСТ за създаване на надзорен орган и съд

text:
               7.2.2013

               BG

               Официален вестник на Европейския съюз

               L 36/5

         РЕШЕНИЕ НА ПОСТОЯННИЯ КОМИТЕТ НА ДЪРЖАВИТЕ ОТ ЕАСТ
   № 3/2012/ПК
   от 26 октомври 2012 година
   за определяне на процедури за комитетите, които подпомагат Надзорния орган на ЕАСТ при изпълнението на неговите функции по член 3 от протокол 1 към Споразумението между държавите от ЕАСТ за създаване на надзорен орган и съд
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ,
   като взе предвид Споразумението между държавите от ЕАСТ за създаване на надзорен орган и съд, изменено с Протокола за адаптиране на Споразумението между държавите от ЕАСТ за създаване на надзорен орган и съд, наричано по-нататък „Споразумението за надзорен орган и съд“, и по-специално член 3 от протокол 1 към него,
   като има предвид, че:
   В някои правни актове Европейският парламент и Съветът предоставят на Комисията правомощия за изпълнение на предвидените в тези актове разпоредби. Съгласно член 291 от Договора за функционирането на Европейския съюз Европейският парламент и Съветът установяват предварително общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията.
   Европейският парламент и Съветът установиха посочените общи правила и принципи с Регламент (ЕС) № 182/2011 от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (1).
   С член 3 от протокол 1 към Споразумението за надзор и съд на Надзорния орган на ЕАСТ се възлагат някои функции, които в рамките на Европейския съюз се изпълняват от Европейската комисия, като при изпълнението на тези функции Европейската комисия следва процедурите във връзка с упражняването на своите изпълнителни правомощия. Съгласно тези процедури Европейската комисия внася в комитет проект на мярка, която трябва да бъде взета.
   В член 3 от протокол 1 към Споразумението за надзорен орган и съд се предвижда, че Постоянният комитет установява процедурите, които да бъдат следвани, когато Надзорният орган на ЕАСТ трябва да внесе проект на мярка в комитет или да се консултира друг начин с такъв.
   Тези процедури са идентични или съответстват в най-голяма степен на процедурите, които съгласно актовете, посочени в приложенията към Споразумението за ЕИП, Европейската комисия следва при изпълнение на съответните функции.
   Назначаването на комитетите сред държавите от ЕАСТ, които отговарят на съответните комитети на равнище Европейски съюз, е предмет на отделни решения на Постоянния комитет съгласно член 5, параграф 2 от Споразумението относно постоянен комитет на държавите от ЕАСТ, приети по предложение на Надзорния орган на ЕАСТ,
   РЕШИ:
   Член 1
   Общи разпоредби
   1.   Надзорният орган на ЕАСТ се подпомага от комитет, съставен от представители на държавите от ЕАСТ и председателстван от представител на Надзорния орган на ЕАСТ. Председателят не участва в гласуването на комитета.
   2.   Председателят внася проект на мерките, които да бъдат взети, за обсъждане в комитета. Комитетът дава становище по проекта на мерки в срок, който може да бъде определен от председателя в зависимост от спешността на въпроса, ако е необходимо и чрез гласуване. Сроковете са пропорционални и предоставят на членовете на комитета навременни и реални възможности да разгледат проекта на мерки и да изразят мнението си.
   3.   Докато не бъде дадено становище, всеки член на комитета може да предлага изменения, а председателят може да представя изменени версии на проекта на мерки, в които се вземат предвид обсъжданията в рамките на комитета. Председателят се стреми да намери решения, които се ползват с възможно най-широка подкрепа в рамките на комитета. За тази цел председателят може да свика няколко заседания на комитета.
   4.   Становището на комитета се записва в протокола, а освен това всяка държава от ЕАСТ има право да поиска позицията ѝ да бъде записана в този протокол.
   5.   Когато е приложимо, контролният механизъм включва сезиране на апелативен комитет. Апелативният комитет приема свой процедурен правилник с обикновено мнозинство от членовете си. Надзорният орган на ЕАСТ внася в комитета предложение за процедурен правилник. Апелативният комитет дава становището си в срок от два месеца от датата на сезиране. Заседанията на апелативния комитет се председателстват от представител на Надзорния орган на ЕАСТ.
   Член 2
   Процедура по консултиране
   1.   Когато се прилага процедурата по консултиране, комитетът приема, когато е необходимо, становището си чрез гласуване. В случай че е необходимо гласуване, становището на комитета се приема с обикновено мнозинство.
   2.   Надзорният орган на ЕАСТ взема решение относно мерките, които да бъдат приети, като отчита в най-голяма степен заключенията от обсъжданията в комитета и даденото становище. Той уведомява комитета за начина, по който становището му е било взето под внимание.
   Член 3
   Процедура по разглеждане
   1.   Когато се прилага процедурата по разглеждане, комитетът приема, когато е необходимо, становището си чрез гласуване. В случай че е необходимо гласуване, становището на комитета се приема с обикновено мнозинство.
   2.   Когато комитетът даде положително становище, Надзорният орган на ЕАСТ приема проекта на предвидените мерки.
   3.   Когато комитетът даде отрицателно становище, Надзорният орган на ЕАСТ не приема посочените мерки. В случай че даден проект на мерки се счита за необходим, председателят може или да внесе в комитета изменена версия на проекта на мерки, или да внесе проекта на мерки в апелативния комитет за по-нататъшно обсъждане.
   4.   Ако не бъде дадено становище, Надзорният орган на ЕАСТ може да приеме предвидените мерки, освен ако в основния акт не е предвидено, че проектът на мерките не може да бъде приет, когато не е дадено становище.
   Член 4
   Сезиране на апелативния комитет
   1.   Апелативният комитет е съставен от един представител от всяка държава от ЕАСТ и се председателства от представител на Надзорния орган на ЕАСТ. Членовете на комитета, подпомагащ Надзорния орган на ЕАСТ (член 1), не са членове на апелативния комитет. Апелативният комитет приема становищата си с обикновено мнозинство. Председателят на апелативния комитет не участва в гласуването на апелативния комитет.
   2.   До приемането на становище всеки член на апелативния комитет може да предлага изменения към проекта на мерки, а председателят може да решава дали да го промени или не. Председателят се стреми да намери решения, които се ползват с възможно най-широка подкрепа в рамките на апелативния комитет. Председателят информира апелативния комитет за начина, по който са взети предвид обсъжданията и предложенията за изменения, по-специално относно предложенията за изменения, които са получили широка подкрепа в апелативния комитет.
   3.   Когато апелативният комитет:

               а)

               даде положително становище, Надзорният орган на ЕАСТ приема проекта на мерките;

               б)

               не даде становище, Надзорният орган на ЕАСТ може да приеме проекта на мерките;

               в)

               даде отрицателно становище, Надзорният орган на ЕАСТ не приема проекта на мерките.

         Член 5
   Мерки, които се прилагат незабавно
   1.   Чрез дерогация от членове 2 и 3 основният акт може да предвижда, че при надлежно обосновани наложителни причини за спешност са необходими мерки за изпълнение с незабавно приложение.
   2.   Надзорният орган на ЕАСТ приема мерките, които се прилагат незабавно, без да ги внася предварително в комитет, и те остават в сила за срок, не по-дълъг от шест месеца, освен ако в основния акт не е предвидено друго.
   3.   Председателят незабавно представя посочените в параграф 1 мерки на съответния комитет, за да получи становището му в съответствие с процедурата, приложима за този комитет.
   4.   При процедурата по разглеждане, когато мерките не са в съответствие със становището на комитета, Надзорният орган на ЕАСТ отменя незабавно приетите в съответствие с параграф 1 мерки.
   5.   Мерките, посочени в параграф 1, остават в сила, докато не бъдат отменени или заменени.
   Член 6
   Отмяна на Решение № 3/94/ПК на Постоянния комитет от 10 януари 1994 г.
   Решение № 3/94/ПК на Постоянния комитет на държавите от ЕАСТ от 10 януари 1994 г. се отменя.
   Член 7
   Преходни разпоредби: адаптиране на действащи основни актове
   Когато в приети преди влизането в сила на Регламент (ЕС) № 182/2011 от 16 февруари 2011 г. основни актове се прави позоваване на Решение 1999/486/ЕО, се прилагат следните правила:

               а)

               позоваванията на член 3 от Решение 1999/486/ЕО се считат за позовавания на член 2 (процедура по консултиране) от настоящото решение;

               б)

               позоваванията на членове 4 и 5 от Решение 1999/486/ЕО се считат за позовавания на член 3 (процедура по разглеждане) от настоящото решение.

         Член 8
   Преходна разпоредба
   Настоящото решение не засяга започналите процедури, по които вече има становище на комитет в съответствие с Решение № 3/94/ПК на Постоянния комитет.
   Член 9
   Информация за работата на комитетите
   Надзорният орган на ЕАСТ изготвя годишен доклад за работата на комитетите.
   Член 10
   Влизане в сила
   Настоящото решение влиза в сила в деня на приемането му.
   Член 11
   Публикуване
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.

      Съставено в Брюксел на 26 октомври 2012 година.

            За Постоянния комитет

            Председател

         Atle LEIKVOLL

            Генерален секретар

         Kristinn F. ÁRNASON

      (1)  ОВ L 55, 28.2.2011 г., стр. 13.


title: 2011/739/ЕС: Решение на Съвета от 20 октомври 2011 година за сключване на Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти

text:
               16.11.2011

               BG

               Официален вестник на Европейския съюз

               L 297/48

         РЕШЕНИЕ НА СЪВЕТА
   от 20 октомври 2011 година
   за сключване на Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти
   (2011/739/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Споразумението между Европейската общност и Конфедерация Швейцария относно търговията със селскостопански продукти (2) (наричано по-нататък „Споразумението относно селското стопанство“) влезе в сила на 1 юни 2002 г.

               (2)

               Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти (3) (наричано по-нататък „Допълнителното споразумение“) влезе в сила на 13 октомври 2007 г.

               (3)

               От името на Европейския съюз Комисията договори Споразумение между Европейския съюз и Конфедерация Швейцария относно закрилата на наименованията за произход и на географските указания на селскостопанските продукти и на храните, с което се изменя Споразумението относно селското стопанство, като към него се добавя ново приложение 12.

               (4)

               Европейският съюз, Княжество Лихтенщайн и Конфедерация Швейцария постигнаха съгласие, че и Допълнителното споразумение следва да бъде изменено с цел да се вземе предвид закрилата на наименованията за произход и на географските указания.

               (5)

               Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение (наричано по-нататък „споразумението“) следва да бъде сключено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти (наричано по-нататък „споразумението“) се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета посочва лицето, упълномощено да депозира от името на Съюза акта на одобрение, предвиден в член 3 от споразумението, така че да бъде обвързан Съюзът.
   Член 3
   Настоящото решение влиза в сила в деня на приемането му.

      Съставено в Люксембург на 20 октомври 2011 година.

            За Съвета

            Председател

         M. SAWICKI

      (1)  Одобрение от 24 юни 2011 г. (все още непубликувано в Официален вестник).

      (2)  ОВ L 114, 30.4.2002 г., стр. 132.

      (3)  ОВ L 270, 13.10.2007 г., стр. 6.
    ---documentbreak---

               16.11.2011

               BG

               Официален вестник на Европейския съюз

               L 297/49

         СПОРАЗУМЕНИЕ
   между Европейския съюз, Конфедерация Швейцария и Княжество Лихтенщайн за изменение на Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти
   ЕВРОПЕЙСКИЯТ СЪЮЗ (наричан по-нататък „Съюзът“),
   КОНФЕДЕРАЦИЯ ШВЕЙЦАРИЯ (наричана по-нататък „Швейцария“) и
   КНЯЖЕСТВО ЛИХТЕНЩАЙН (наричано по-нататък „Лихтенщайн“),
   наричани по-нататък „страните“,
   Решени да насърчават на принципа на взаимност хармоничното развитие на наименованията за произход и на географските указания (наричани по-нататък географски означения „ГО“) и да улесняват посредством закрилата им в рамките на Споразумението между Европейската общност и Конфедерация Швейцария относно търговията със селскостопански продукти (наричано по-нататък „Споразумението относно селското стопанство“) двустранната търговия със селскостопански продукти и с храни с произход от страните, в които те имат регистрирани ГО по смисъла на съответното законодателство на страните, и системно да актуализират списъка на ГО, на които е предоставена закрила с настоящото споразумение,
   като имат предвид, че:

               (1)

               Швейцарското законодателство относно ГО на селскостопански продукти и храни е приложимо в Лихтенщайн.

               (2)

               ГО в националния швейцарски регистър могат да бъдат съставени от географски наименования от територията на Лихтенщайн и географският район на тези ГО може да включва територията на Лихтенщайн.

               (3)

               Предвид Допълнителното споразумение между Европейската общност, Конфедерация Швейцария и Княжество Лихтенщайн за включване на Княжество Лихтенщайн в Споразумението между Европейската общност и Конфедерация Швейцария относно търговията със селскостопански продукти (наричано по-нататък „Допълнителното споразумение“) Споразумението относно селското стопанство се прилага и по отношение на Лихтенщайн.

               (4)

               Съгласно Допълнителното споразумение продуктите от Лихтенщайн се считат за продукти с произход от Швейцария.

               (5)

               Допълнителното споразумение следва да бъде изменено, за да може вмъкването на ново приложение към Споразумението относно селското стопанство, отнасящо се до закрилата на географските указания и на наименованията за произход на Швейцария и на Съюза във връзка със селскостопански продукти и храни, да се прилага и по отношение на Лихтенщайн,

         СЕ СПОРАЗУМЯХА ЗА СЛЕДНОТО:
   Член 1
   Изменения
   Допълнителното споразумение се изменя, както следва:

               1)

               Член 1, параграф 2 се заменя със следното:
               „Специфичните за Лихтенщайн корекции във връзка с приложения 4—12 към Споразумението относно селското стопанство са установени в приложението към настоящото споразумение („Допълнително споразумение“), което представлява неразделна част от последното.“

               2)

               В приложението заглавието „Корекции/допълнения относно приложения 4—11 към Споразумението относно селското стопанство“ се заменя със следното:

               3)

               Към горното заглавие се добавя следната алинея:
               „Приложение 12, Закрила на географските указания и на наименованията за произход на селскостопанските продукти и на храните.
               Географският район на следните швейцарски ГО, на които е предоставена закрила съгласно допълнение 1 към приложение 12, включва и територията на Лихтенщайн:

                           —

                           Rheintaler Ribel/Türggen Ribel (ЗНП)

                           —

                           St. Galler Bratwurst/St. Galler Kalbsbratwurst (ЗГУ).“

         Член 2
   Езикови версии
   Настоящото споразумение е съставено в три еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и швески език, като текстовете на всички езици са еднакво автентични.
   Член 3
   Влизане в сила
   1.   Настоящото споразумение се ратифицира или одобрява от страните в съответствие с вътрешните им процедури.
   2.   Страните се нотифицират взаимно за приключването на тези процедури.
   3.   Настоящото споразумение влиза в сила в деня на влизане в сила на Споразумението между Европейския съюз и Конфедерация Швейцария за закрила на наименованията за произход и географските указания на селскостопанските продукти и храни, с което се изменя Споразумението между Европейската общност и Конфедерация Швейцария относно търговията със селскостопански продукти.

      Съставено в Брюксел на седемнадесети май две хиляди и единадесета година.
      Hecho en Bruselas, el diecisiete de mayo de dos mil once.
      V Bruselu dne sedmnáctého května dva tisíce jedenáct.
      Udfærdiget i Bruxelles den syttende maj to tusind og elleve.
      Geschehen zu Brüssel am siebzehnten Mai zweitausendelf.
      Kahe tuhande üheteistkümnenda aasta maikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
      Done at Brussels on the seventeenth day of May in the year two thousand and eleven.
      Fait à Bruxelles, le dix-sept mai deux mille onze.
      Fatto a Bruxelles, addì diciassette maggio duemilaundici.
      Briselē, divi tūkstoši vienpadsmitā gada septiņpadsmitajā maijā.
      Priimta du tūkstančiai vienuoliktų metų gegužės septynioliktą dieną Briuselyje.
      Kelt Brüsszelben, a kétezer-tizenegyedik év május tizenhetedik napján.
      Magħmul fi Brussell, fis-sbatax-il jum ta' Mejju tas-sena elfejn u ħdax.
      Gedaan te Brussel, de zeventiende mei tweeduizend elf.
      Sporządzono w Brukseli dnia siedemnastego maja roku dwa tysiące jedenastego.
      Feito em Bruxelas, em dezassete de Maio de dois mil e onze.
      Întocmit la Bruxelles la șaptesprezece mai două mii unsprezece.
      V Bruseli dňa sedemnásteho mája dvetisícjedenásť.
      V Bruslju, dne sedemnajstega maja leta dva tisoč enojst.
      Tehty Brysselissä seitsemäntenätoista päivänä toukokuuta vuonna kaksituhattayksitoista.
      Som skedde i Bryssel den sjuttonde maj tjugohundraelva.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā –
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendommet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā –
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensteinin ruhtinaskunnan puolesta
         För Furstendömet Liechtenstein